b'\n_START_ARTICLE_\nAnaalivaihe\n_START_PARAGRAPH_\nAnaalivaihe on Sigmund Freudin mukaan lapsen kehityksess\xc3\xa4 noin yhden ja kahden vuoden i\xc3\xa4ss\xc3\xa4 tapahtuva vaihe, jolloin lapsi rupeaa tiedostamaan per\xc3\xa4aukon erogeeniset alueet, ja painiskelee per\xc3\xa4aukon toiminnan hallitsemiseen liittyvien kysymysten kanssa._NEWLINE_Teorian mukaan vaihe edustaa ristiriitaa id:in superegon ja egon v\xc3\xa4lill\xc3\xa4, jolloin lapsi hakee selvyytt\xc3\xa4 vanhempiensa tahdon, oman tahtonsa ja hallitsemattomien impulssiensa v\xc3\xa4lill\xc3\xa4._NEWLINE_Anaalivaihetta edelt\xc3\xa4\xc3\xa4 oraalivaihe, jolloin \xc3\xa4idin rinta on ehdoton ykk\xc3\xb6skohde lapsen mielenkiinnolle.\n_START_SECTION_\nAnaalifiksaatio\n_START_PARAGRAPH_\nAnaalifiksaatiolla ymm\xc3\xa4rret\xc3\xa4\xc3\xa4n niit\xc3\xa4 piirteit\xc3\xa4 persoonallisuudessa, jotka pohjautuvat lapsuusi\xc3\xa4ss\xc3\xa4 koettuun ylenm\xc3\xa4\xc3\xa4r\xc3\xa4iseen rangaistukseen, joka kohdistuu nimenomaan potalle opettamiseen.'